ai4bharat/Pralekha huggingface dataset:
ఆర్థిక మంత్రిత్వ శాఖ
ముద్రణకు సంబంధించిన కార్యకలాపాలపై ఆర్ధికపరమైన సూచనలు
అన్ని మంత్రిత్వ శాఖలు / విభాగాలు / ప్రభుత్వ రంగ సంస్థలు / ప్రభుత్వ రంగ బ్యాంకులు గతంలో ముద్రించిన క్యాలెండర్లు, డైరీలు వంటి ఇతర సామాగ్రిని ఇప్పుడు డిజిటల్ రూపంలో మాత్రమే రూపొందించాలి.
డిజిటల్ లేదా ఆన్లైన్ పద్ధతులను ఉపయోగించడానికి మంత్రిత్వ శాఖలు / విభాగాలు / ప్రభుత్వ రంగ సంస్థలు / ప్రభుత్వ రంగ బ్యాంకులు మరియు ప్రభుత్వానికి చెందిన అన్ని ఇతర సంస్థలు వినూత్న మార్గాలను అవలంబించాలి.
ఉత్పాదకత కోసం డిజిటల్ ఫోర్సు -మల్టిప్లైయర్ లను అమలుపరిచే దిశగా ప్రపంచం ఎక్కువగా కదులుతున్న పరిస్థితుల నేపథ్యంలో, భారత ప్రభుత్వం కూడా ఈ ఉత్తమ పద్ధతిని అనుసరించాలని నిర్ణయించింది.
ఏ మంత్రిత్వ శాఖలు / విభాగాలు / ప్రభుత్వ రంగ సంస్థలు / ప్రభుత్వ రంగ బ్యాంకులు మరియు ప్రభుత్వానికి చెందిన అన్ని ఇతర సంస్థలు రాబోయే సంవత్సరంలో వాల్ క్యాలెండర్లు, డెస్కు టాప్ క్యాలెండర్లు, డైరీలు వంటి మరి ఏ ఇతర వస్తువులను ముద్రించడం కోసం ఎటువంటి కార్యాచరణ చేపట్టకూడదు.
అటువంటి కార్యకలాపాలన్నీ డిజిటల్ మరియు ఆన్ లైన్ విధానంలోనే చేపట్టాలి.
ఇటువంటి విషయాలలో వినూత్న పద్ధతులను చేపట్టడానికి అందరూ కలిసికట్టుగా కృషి చేయాలి. ప్రణాళిక, షెడ్యూలింగ్ మరియు అంచనా కోసం సాంకేతిక ఆవిష్కరణలను ఉపయోగించడం ఆర్థికంగా, సమర్థవంతంగా మరియు ప్రభావవంతంగా ఉంటుందన్న విషయం అందరికీ తెలిసిందే.
ప్రధానమంత్రి శ్రీ నరేంద్ర మోదీ మరియు ఆయన పాలనా విధానం ఎల్లప్పుడూ సాంకేతికతను ఒక శక్తివంతమైన విధానంగా భావించారు. మన పనిలో సాంకేతికతను సమగ్రపరచడం ఆయన దృష్టి కోణానికి అనుగుణంగా ఉంటుంది.
అందువల్ల, గతంలో భౌతిక రూపంలో ముద్రించిన అన్ని క్యాలెండర్లు, డైరీలు, షెడ్యూలర్లు వంటి ఇతర సామాగ్రిని ఇప్పుడు డిజిటల్ రూపంలో తయారుచేయాలి. కాఫీ టేబుల్ పుస్తకాల ముద్రణ కూడా నిలిపివేసి, ఈ -పుస్తకాల సరైన ఉపయోగాన్ని ప్రోత్సహించాలి. అన్ని మంత్రిత్వ శాఖలు / విభాగాలు / ప్రభుత్వ రంగ సంస్థలు / ప్రభుత్వ రంగ బ్యాంకులు మరియు ప్రభుత్వానికి చెందిన అన్ని ఇతర సంస్థలు డిజిటల్ లేదా ఆన్లైన్ పద్ధతులను ఉపయోగించటానికి వినూత్న మార్గాలను అవలంబించాలి. భౌతిక క్యాలెండర్లు లేదా డైరీల మాదిరిగానే ఫలితాన్ని సాధించే వినూత్న డిజిటల్ మరియు ఆన్ లైన్ పరిష్కారాలకు ప్రాధాన్యతనిచ్చి, వాటిని ఆచరణలో పెట్టాలి
సంబంధించిన వారందిరికీ అవసరమైన ఆదేశాలు జారీ చేయడం జరిగింది. .
పౌర విమానయాన మంత్రిత్వ శాఖ
జాతీయ నగదీకరణ క్రమం కింద ఆస్తుల నగదీకరణ కోసం 25 ఏఏఐ విమానాశ్రయాలు కేటాయింపు
పీపీపీ విధానంలో విమానాశ్రయాల కార్యకలాపాలు, నిర్వహణ మరియు అభివృద్ధి కోసం 13 విమానాశ్రయాల గుర్తింపు
జాతీయ నగదీకరణ క్రమం  ప్రకారం 2022- 2025 సంవత్సరాల మధ్య కాలంలో భువనేశ్వర్, వారణాసి, అమృత్సర్, తిరుచీ, ఇందోర్, రాయ్పూర్, కాలికట్, కోయంబత్తూర్, నాగ్పూర్, పాట్నా, మదురై, సూరత్, రాంచీ, జోధ్పూర్, చెన్నై, వడోదర, విజయవాడ, భోపాల్, తిరుపతి, హుబ్లీ, ఇంఫాల్, అగర్తల, ఉదయపూర్, డెహ్రాడూన్ మరియు రాజమండ్రి. వంటి మొత్తం 25 ఏఏఐ విమానాశ్రయాలను ఆస్తుల నగదీకరణ కోసం కేటాయించబడ్డాయి. దీనికితోడు ఎయిర్పోర్ట్స్ అథారిటీ ఆఫ్ ఇండియా  పబ్లిక్ ప్రైవేట్ భాగస్వామ్య  విధానంలో విమానాశ్రయ కార్యకలాపాలు, నిర్వహణ మరియు అభివృద్ధి తదితరాల
కోసం 13 విమానాశ్రయాలను గుర్తించింది. ఇందులో తమిళనాడులోని తిరుచిరాపల్లి  అంతర్జాతీయ విమానాశ్రయాన్ని ప్రజా ప్రయోజనాలలు మరియు విమానాశ్రయాల మెరుగైన నిర్వహణ కోసం గుర్తించింది. ఈ విమానాశ్రయాలను పీపీపీ మోడ్ ఆఫ్ ఆపరేషన్స్లోకి తీసుకువచ్చిన తర్వాత కూడా, ఏఏఐ విమానాశ్రయాల యజమానిగా ఉంటుంది. రాయితీ వ్యవధి ముగిసిన తర్వాత ఈ విమానాశ్రయాలన్నీ ఏఏఐ పరిధిలోకి తిరిగి వస్తాయి. ఈ రోజు లోక్సభకు లిఖితపూర్వకంగా ఇచ్చిన సమాధానంలో పౌర విమానయాన మంత్రిత్వ శాఖ సహాయ మంత్రి  వి. కె.సింగ్ రిటైర్డ్) ఈ సమాచారాన్ని అందించారు.
గిరిజన వ్యవహారాల మంత్రిత్వ శాఖ
జార్ఖండ్లో మెగా రోజ్గార్ మేళా ప్రారంభించనున్న కేంద్ర మంత్రి శ్రీ అర్జున్ ముండా
ముఖ్యాంశాలు:
• జార్ఖండ్లోని సరైకేలా ఖర్స్వాన్ జిల్లాలో 4 మార్చి 2023న మెగా రోజ్గార్ మేళా ను నిర్వహణ
• మేళాను ప్రారంభించనున్న కేంద్ర రిజన వ్యవహారాల మంత్రి శ్రీ అర్జున్ ముండా
• మెగా జాబ్ ఫెయిర్లో గిరిజనకు యువత పుష్కలంగా ఉద్యోగాలు పొందేందుకు అవకాశం
• జార్ఖండ్లో ఆటోమోటివ్ రంగం వృద్ధికి తోడ్పడేందుకు గాను జాబ్ ఫెయిర్
2023 మార్చి 4వ తేదీన సరైకేలా జిల్లాలోని కాశీ సాహు కళాశాలలో ఆటోమోటివ్ స్కిల్స్ డెవలప్మెంట్ కౌన్సిల్  నిర్వహించే అప్రెంటీస్షిప్ రోజ్గార్ మేళా  నిర్వహించనున్నారు. ఈ కార్యక్రమానికి కేంద్ర గిరిజన వ్యవహారాల మంత్రి, జార్ఖండ్ మాజీ ముఖ్యమంత్రి శ్రీ అర్జున్ ముండా ముఖ్య అతిథిగా హాజరై మేళాను ప్రారంభించనున్నారు. మెగా జాబ్ మేళా పబ్లిక్ ప్రైవేట్ భాగస్వామ్యానికి ఒక ప్రత్యేక ఉదాహరణగా ఉంటుంది. ప్రముఖ ఆటోమోటివ్ కంపెనీలు హాజరవుతాయి. గిరిజన యువత ద్విచక్ర మరియు నాలుగు చక్రాల వాహనాలకు శిక్షణ పొందిన సాంకేతిక నిపుణులు కావడానికి ఉద్యోగ అవకాశాలను అందిస్తారు. ఈ మేళాకు సమీప ప్రాంతాల నుంచి వేలాది మంది గిరిజన అభ్యర్థులు హాజరవుతారని అంచనా. జాబ్ మేళా జార్ఖండ్లోని విద్యార్థులకు మరియు ఆటోమోటివ్ రంగానికి ఒక ముఖ్యమైన కార్యక్రమం. గిరిజన విద్యార్థులు తమ నైపుణ్యాలను ప్రదర్శించడానికి మరియు కంపెనీలు తమ యూనిట్లకు సరైన ప్రతిభను కనుగొనడానికి ఒక వేదికను అందిస్తుంది, గిరిజన యువతకు వారి నైపుణ్యాలను మెరుగుపరచడానికి మరియు ప్రతిష్టాత్మక సంస్థలతో కలిసి పనిచేయడానికి సరైన అవకాశాలను అందిస్తుంది. సెప్టెంబర్ 2022లో, టాటా ఎలక్ట్రానిక్స్ ప్రైవేట్ లిమిటెడ్ ద్వారా ఇలాంటి రిక్రూట్మెంట్ డ్రైవ్ నిర్వహించబడింది.. ఖుంటి, సరైకేలా, చైబాసా మరియు సిమ్డేగాలో 2-రోజుల పాటు ఇలాంటి రిక్రూట్మెంట్ డ్రైవ్ నిర్వహించబడింది. ఖుంటికి చెందిన 488 మంది బాలికలలో 387 మంది, సరైకేలా నుండి 331 మంది బాలికలలో 152 మంది, సిమ్డెగా నుండి 1071 మంది బాలికలలో 846 మంది మరియు చైబాసా నుండి 715 మంది బాలికలలో 513 మంది రిక్రూట్మెంట్ డ్రైవ్లో అర్హత సాధించారు, వీరు తమిళనాడు.హోసూర్లోని టాటా ఎలక్ట్రానిక్స్ ఉద్యోగాలు పొందారు. గౌరవనీయులైన ప్రధాన మంత్రి జన్మదినం పురస్కరించుకొని సేవా పఖవాడా జరుపుకుంటున్న సందర్భంగా గిరిజన వ్యవహారాల మంత్రి శ్రీ అర్జున్ ముండా కృషితో ఈ డ్రైవ్ నిర్వహించబడింది. ఈ కార్యక్రమానికి గొప్ప స్పందన లభించింది మరియు జిల్లాల్లోని గ్రామీణ ప్రాంతాల నుండి 2600 మందికి పైగా బాలికలు మరియు యువతులు రిక్రూట్మెంట్ డ్రైవ్లో పాల్గొన్నారు, 2 రోజుల్లో 1898 మంది బాలికలు ఎంపికయ్యారు. జార్ఖండ్ మరియు దేశంలోని ఇతర గిరిజన ప్రాంతాలలో ఆటోమోటివ్ రంగం వృద్ధికి తోడ్పడటానికి భవిష్యత్తులో ఇలాంటి కార్యక్రమాలు నిర్వహించబడుతుందని ఆశిస్తున్నారు.
ఆయుష్
పెద్ద ఎత్తున 2022 అక్టోబర్ 23న 7వ ఆయుర్వేద దినోత్సవ నిర్వహణకు ఏర్పాట్లు
ప్రజల భాగస్వామ్యంతో ప్రజా ఉద్యమంగా ప్రజలకు సందేశం ఇచ్చే విధంగా ఆరు వారాల పాటు పలు కార్యక్రమాల నిర్వహణ
ప్రపంచవ్యాప్తంగా పెద్ద ఎత్తున 2022 అక్టోబర్ 23న 7వ ఆయుర్వేద దినోత్సవ నిర్వహణకు ఏర్పాట్లు జరుగుతున్నాయి.
2016 నుంచి ధన్వంతరి జయంతిని ఆయుర్వేద దినోత్సవం గా పాటిస్తున్నారు. గ్రంధాలలో నిక్షిప్తం అయిన భారతదేశానికి చెందిన ఆయుర్వేద వ్యవస్థను మరింతగా ప్రోత్సహించాలన్న లక్ష్యంతో అమలు చేస్తున్న కార్యక్రమాల్లో భాగంగా ప్రభుత్వం ప్రతి ఏటా ఆయుర్వేద దినోత్సవాన్ని నిర్వహిస్తోంది. ఆయుర్వేద దినోత్సవం ప్రధాన కార్యక్రమం న్యూ ఢిల్లీలోని విజ్ఞాన్ భవన్లో జరుగుతుంది. సంపూర్ణ ప్రభుత్వ విధానంలో ఇతర మంత్రిత్వ శాఖల సహకారంతో దేశవ్యాప్తంగా వివిధ కార్యక్రమాలు నిర్వహించబడతాయి. ఈ ఏడాది భారతీయ మిషన్లు/ఎంబసీలు తమ తమ దేశాల్లో కార్యక్రమాలను నిర్వహిస్తాయి.
ఆయుష్, ఓడరేవులు, షిప్పింగ్ మరియు జలమార్గాల మంత్రి శ్రీ సర్బానంద సోనోవాల్ అధ్యక్షతన జరిగే ప్రధాన కార్యక్రమంలో విదేశీ వ్యవహారాలు మరియు సాంస్కృతిక శాఖ మంత్రి గిరిజన వ్యవహారాల శాఖ మంత్రి శ్రీ అర్జున్ ముండా ముఖ్య అతిథిగా పాల్గొంటారు. ఆయుష్, మహిళా శిశు అభివృద్ధి శాఖ సహాయ మంత్రి శ్రీమతి మీనాక్షి లేఖి ఆయుష్ మంత్రిత్వ శాఖ కార్యదర్శి వైద్య రాజేష్ కోటేచా మరియు ఇతర ప్రముఖులు పాల్గొంటారు.
ఈ సంవత్సరం ఆయుర్వేద దినోత్సవం "హర్ దిన్ హర్ ఘర్ ఆయుర్వేదం" అనే ఇతివృత్తంతో జరుగుతుంది. ఆయుర్వేద వైద్యం వల్ల కలిగే ప్రయోజనాలను అన్ని వర్గాలకు చెందిన ప్రజలకు తెలియజేసే విధంగా కార్యక్రమాలకు ప్రభుత్వం రూపకల్పన చేసింది. దీనికోసం మూడు అంశాలను గుర్తించి కార్యక్రమాలు నిర్వహిస్తారు . యుర్వేద ప్రయోజనాలను పెద్ద మరియు అట్టడుగు వర్గాలకు ప్రచారం చేస్తుంది. ప్రజల భాగస్వామ్యంతో ప్రజా ఉద్యమంగా ప్రజలకు సందేశం ఇచ్చే విధంగా ఆరు వారాలపాటు కార్యక్రమాలు చేపట్టారు. 2022 సెప్టెంబర్ 12 న కార్యక్రమాలు ప్రారంభం అయ్యాయి. ఆయుర్వేద దినోత్సవం రోజు కార్యక్రమాలు ముగుస్తాయి.
ఆయుర్వేద దినోత్సవం 2022 వేడుక మొత్తం ప్రభుత్వ విధంగా అమలు చేయబడింది. హోం మంత్రిత్వ శాఖ, రక్షణ మంత్రిత్వ శాఖ, విదేశీ వ్యవహారాల మంత్రిత్వ శాఖ, విద్యా మంత్రిత్వ శాఖ, సాంస్కృతిక మంత్రిత్వ శాఖ, స్త్రీ మరియు శిశు అభివృద్ధి మంత్రిత్వ శాఖ, వినియోగదారుల వ్యవహారాల మంత్రిత్వశాఖ, ఆహారం ప్రజా పంపిణీ మరియు ఇతర మంత్రిత్వ శాఖల సహకారంతో కార్యక్రమాలు జరిగాయి. మిషన్/ఎంబసీలో విదేశాంగ మంత్రిత్వ శాఖ నిర్వహించిన కార్యక్రమాలు ఆయుర్వేద దినోత్సవం 2022 కి ప్రపంచ స్థాయి గుర్తింపు సాధించాయి.
అన్ని ఆయుష్ సంస్థలు/కౌన్సిళ్లు గత ఆరు వారాల్లో వివిధ కార్యక్రమాల నిర్వహణ లో చురుకుగా పాల్గొన్నాయి. విలేకరుల సమావేశాలు నిర్వహించి ప్రాంతీయ మీడియాకు ఆయుర్వేద వైద్యం ప్రయోజనాలు, ఆయుర్వేద దినోత్సవ ప్రాధాన్యత వివరించారు.
విద్యుత్తు మంత్రిత్వ శాఖ
నగర, పురపాలక సంస్థల పరిధి బయట జరిగే విద్యుత్ ప్రాజెక్టుల పనులను అనుమతించాలన్న కేంద్ర విద్యుత్ శాఖ
అన్ని రాష్ట్రాలు, కేంద్ర పాలిత ప్రాంతాలకు సూచన
కేంద్ర హోంశాఖ జారీ చేసిన మార్గదర్శకాలను ప్రస్తావించిన విద్యుత్ శాఖ
కార్మికులకు వైరస్ సోకకుండా అన్ని జాగ్రత్తలు తీసుకుంటూ పనులు జరిపించాలని ఆదేశం
పుర, నగరపాలక సంస్థల పరిధి బయట జరిగే విద్యుత్ ప్రాజెక్టుల పనులను అనుమతించాలని అన్ని రాష్ట్రాలు, కేంద్ర పాలిత ప్రాంతాలకు కేంద్ర విద్యుత్ శాఖ సూచన చేసింది. కొవిడ్ కారణంగా దేశవ్యాప్తంగా లాక్డౌన్ కొనసాగుతున్న తరుణంలో అవసరమైన అన్ని జాగ్రత్తలు తీసుకున్నాకే విద్యుత్ పనులను ప్రారంభించనున్నారు.
అన్ని రాష్ట్రాలు, కేంద్రపాలిత ప్రాంతాలతోపాటు, DMలు, పోలీసు, మున్సిపల్ శాఖలకు 20.04.2020న కేంద్ర విద్యుత్ శాఖ సమాచారాన్ని పంపింది. 15.04.2020న హోంశాఖ జారీ చేసిన ఆర్డర్ నం. 40-3/2020-DM-I లోని 16 పేరాలో ఉన్న మార్గదర్శకాల ప్రకారం నగర, పురపాలక సంస్థల పరిధి బయట ఉన్న గ్రామీణ ప్రాంతాల్లో అన్ని రకాల పారిశ్రామిక ప్రాజెక్టుల పనులను 20 ఏప్రిల్, 2020 నుంచి అనుమతించొచ్చని కేంద్ర విద్యుత్ శాఖ చెప్పింది. ప్రస్తుతం నిర్మాణంలో ఉన్న బొగ్గు/జల విద్యుత్ ఉత్పత్తి కేంద్రాల ప్రాజెక్టుల పనులకు కూడా ఇది వర్తిస్తుందని వెల్లడించింది.
15.04.2020న కేంద్ర హోమంత్రిత్వ శాఖ జారీ చేసిన ఆర్డర్ నం. 40-3/2020-DM-I లోని 12 పారా ప్రకారం, నిర్మాణంలో ఉన్న విద్యుత్ ప్రాజెక్టులకు అవసరమైన సామగ్రి రవాణాను ఒక రాష్ట్రం నుంచి మరొకర రాష్ట్రానికి, రాష్ట్రాల లోపల కూడా అనుమతించాలని కేంద్ర విద్యుత్ శాఖ అన్ని రాష్ట్రాలు, కేంద్ర పాలిత ప్రాంతాలకు సూచించింది. కేంద్ర హోంశాఖ మరియు ఆరోగ్య, కుటుంబ సంక్షేమ శాఖ జారీ చేసిన సూచనల ప్రకారం, కార్మికుల ఆరోగ్యం కోసం తప్పనిసరిగా అన్ని జాగ్రత్తలు తీసుకుంటూ, సామాజిక దూరం పాటిస్తూ ప్రాజెక్టు పనులు పునఃప్రారంభించాలని స్పష్టం చేసింది.
అన్ని CPSUలు, IIPలు UMPPల CMDలకు కార్మికుల ఆరోగ్య పర్యవేక్షణ బాధ్యతలను విద్యుత్ శాఖ అప్పగించింది. విద్యుత్ కార్యాలయాల సిబ్బందితోపాటు, పనుల కోసం తరలించే కార్మికులకు కొవిడ్-19 వైరస్ సోకకుండా అన్ని జాగ్రత్తలు కచ్చితంగా పాటించాలని, అవసరమైన రక్షణ సామగ్రిని అందుబాటులో ఉంచాలని ఆదేశించింది.
రాష్ట్ర ప్రభుత్వాల ఆధీనంలో ఉన్న విద్యుదుత్పత్తి సంస్థలు, ప్రైవేటు విద్యుదుత్పత్తి సంస్థల విషయంలోనూ ఈ తరహా జాగ్రత్తలు పాటించేలా చూడాలని అన్ని రాష్ట్రాల ప్రభుత్వ ప్రధాన కార్యదర్శులకు కేంద్ర విద్యుత్ శాఖ సూచన చేసింది.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
కొనసాగుతున్న ఖరీఫ్ పంట ఉత్పత్తుల సేకరణ
దేశవ్యాప్తంగా సాఫీగా వరి ధాన్యం సేకరణ; పప్పుధాన్యాలు, నూనె గింజల సేకరణకు కొన్ని రాష్ట్రాల్లో అనుమతి
పెసలు, ఎండుకొబ్బరి సేకరణ కూడా ప్రారంభం
కనీస మద్దతు ధర పథకాలను అనుసరించి, కనీస మద్దతు ధర వద్ద ఖరీఫ్ పంట ఉత్పత్తుల సేకరణ దేశవ్యాప్తంగా కొనసాగుతోంది. వరి ధాన్యం సేకరణ సాఫీగా సాగుతోంది. ఈనెల 4వ తేదీ నాటికి మొత్తం 8,00,389 మె.ట. ధాన్యం సేకరణ పూర్తయింది. 62,518 మంది రైతుల నుంచి ఈ ధాన్యం సేకరించి, కనీస మద్దతు ధరగా రూ.1,511.135 కోట్లు చెల్లించారు.
రాష్ట్రాల నుంచి వచ్చిన ప్రతిపాదనల మేరకు, ప్రస్తుత సీజన్లో 28.40 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, హర్యానాకు అనుమతి లభించింది. ఆంధ్రప్రదేశ్, కర్ణాటక,
తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతి ఇచ్చింది. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, నమోదిత రైతుల నుంచి ఎంఎస్పీ వద్ద ఎఫ్ఏక్యూ రకాల సేకరణకు అనుమతి లభిస్తుంది. ఒకవేళ మార్కెట్ రేటు కనీస మద్దతు ధర కంటే తక్కువగా ఉంటే, మద్దతు ధర పథకాలను  అనుసరించి సేకరణ ఉంటుంది.
ఈనెల 4వ తేదీ వరకు, 85 మంది తమిళ, హర్యానా రైతులకు ప్రయోజనం చేకూరుస్తూ, రూ.74 లక్షల కనీస మద్దతు ధరతో, 103.4 మె.ట. పెసలను నోడల్ ఏజెన్సీల ద్వారా కేంద్రం సేకరించింది. అదేవిధంగా, 5089 మె.ట. ఎండు కొబ్బరిచిప్పలను రూ.52.4 కోట్ల కనీస మద్దతు ధరతో సేకరించింది. తమిళనాడు, కర్ణాటకలోని 3961 మంది రైతులకు ప్రయోజనం చేకూరింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరిచిప్పల సేకరణకు కేంద్రం అనుమతి ఇచ్చింది. ఎండు కొబ్బరి మిల్లింగ్కు సంబంధించి, ఎంఎస్పీ కంటే మార్కెట్ ధరలు ఎక్కువగా ఉన్నాయి. పెసల సేకరణకు ఆయా రాష్ట్రాలు ఏర్పాట్లు చేస్తున్నాయి. మినుమలు, ఎండు కొబ్బరికి సంబంధించి, మార్కెట్ ధరలు ఎంఎస్పీ వద్ద లేదా అంతకంటే ఎక్కువగా ఉన్నాయి.
2020-21 ఖరీఫ్ మార్కెటింగ్ సీజన్లో, ఈ నెల 1వ తేదీ నుంచి గింజ పత్తి  సేకరణ కూడా ప్రారంభమైంది. ఈనెల 4వ తేదీ వరకు, 29 మంది రైతుల నుంచి 147 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా రూ.40.8 లక్షలు చెల్లించింది.
ఈశాన్య ప్రాంత అభివృద్ధి మంత్రిత్వ శాఖ
న్యూఢిల్లీలో ఉత్తమ్ చక్మా నాయకత్వంలోని ఈశాన్య ప్రాంత చక్మా ప్రతినిధివర్గం నుంచి వినతిపత్రాన్ని అందుకున్న కేంద్ర మంత్రి డాక్టర్ జితేంద్ర సింగ్
ఈశాన్య రాష్ర్టాలకు చేసిన కేటాయింపుల్లో 30 శాతం నిరాదరణకు గురైన వర్గాలకే చేరుతుందన్న డాక్టర్ సింగ్
ప్రభుత్వం ఈశాన్య ప్రాంతాల అభివృద్ధికి చేసిన కేటాయింపుల్లో 30 శాతం నిరాదరణకు గురైన వర్గాలకే చెందుతుందని ఈశాన్య ప్రాంతాల అభివృద్ధి వ్యవహారాల కేంద్ర సహాయ  మంత్రి, ప్రధానమంత్రి కార్యాలయంలో సిబ్బంది వ్యవహారాలు, ప్రజాఫిర్యాదులు, పింఛన్లు, అణు ఇంధనం, అంతరిక్ష శాఖల సహాయమంత్రి డాక్టర్ జితేంద్ర సింగ్ అన్నారు.
అరుణాచల ప్రదేశ్ కు చెందిన “చక్మా, హజాంగ్ వర్గాల పౌరసత్వ హక్కుల కమిటీకి ప్రాతినిథ్యం వహించిన చక్మా ప్రతినిధివర్గం”తో డాక్టర్ జితేంద్ర సింగ్ మాట్లాడుతూ ఈశాన్య ప్రాంతాల అభివృద్ధి మంత్రిత్వ శాఖకు అనుబంధంగా ఉన్న ఈశాన్య ప్రాంతమండలి హోంమంత్రి శ్రీ అమిత్ షా సూచన మేరకు చేసిన ప్రతిపాదనను ప్రధానమంత్రి శ్రీ నరేంద్రమోదీ సారథ్యంలోని కేంద్ర మంత్రిమండలి ఆమోదించిందని చెప్పారు. అందుకు అనుగుణంగా కొత్త ప్రాజెక్టుల కోసం ఈశాన్య ప్రాంత కౌన్సిల్ కు చేసే కేటాయింపుల్లో 30 శాతం నిధులను సమాజంలో నిరాకరణ, నిరాదరణకు గురవుతున్న వర్గాలు, ఈశాన్య రాష్ర్టాల్లో వృద్ధిపథంలో ఉన్న రంగాల అభివృద్ధికే కేటాయించాలని నిర్ణయించినట్టు ఆయన తెలిపారు.
ఈశాన్య ప్రాంత సమాజంలో నిరాకరణకు గురవుతున్న వర్గాల అభివృద్ధికి, అంతర్ ప్రాంతీయ/ అంతర్ సామాజిక వ్యత్యాసాల తొలగింపునకు ఇది ఉపయోగపడుతుందని డాక్టర్ జితేంద్రసింగ్ అన్నారు. దీని వల్ల ఇంతవరకు నిరాదరణకు గురవుతున్న చక్మాలకు కూడా ప్రయోజనం చేకూరుతుందని ఆయన చెప్పారు. దీని ప్రభావంతో ఈశాన్య ప్రాంతాల సాంస్కృతిక వైరుధ్య పరిరక్షణతో పాటు ఈ ప్రాంతానికి చెందిన అంతరించిపోతున్న విభిన్న లిపి, భాషల వృద్ధి కూడా చోటు చేసుకుంటుందన్నారు.
ఈశాన్య ప్రాంత రాష్ర్టాల అభివృద్ధికి ప్రధానమంత్రి శ్రీ నరేంద్ర మోదీ కట్టుబడి ఉన్నారని పునరుద్ఘాటిస్తూ దానితో పాటు ఈశాన్య ప్రాంతాల్లోని వివిధ రాష్ర్టాలు, అక్కడ నివశిస్తున్న గిరిజన, సామాజిక వర్గాల అభివృద్ధిలో సమతూకం తీసుకురావడం కూడా ఆయన లక్ష్యమని చెప్పారు. ఈశాన్య ప్రాంత మండలికి కేటాయింపుల్లో 30 శాతం నిధులను నిరాదరణకు, నిరాకరణకు గురవుతున్న వర్గాలకు కేటాయించాలన్న తాజా నిర్ణయం ఆ ప్రాంత సమగ్ర అభివృద్ధికి దోహదపడుతుందని ఆయన అన్నారు.
కోవిడ్ మహమ్మారి కల్లోలం రేపిన సమయంలో కూడా ఈశాన్య రాష్ట్ర మండలి ఆ ప్రాంతంలోని వివిధ ప్రాజెక్టులపై పనులు కొనసాగించడాన్ని డాక్టర్ జితేంద్రసింగ్ ప్రశంసించారు. ఈశాన్య ప్రాంతాల అభివృద్ధి మంత్రిత్వ శాఖ, ఈశాన్య రాష్ట్ర మండలి కోవిడ్ స్పందన చర్యల గురించి కూడా ఆయన ప్రస్తావించారు.
ఈ సందర్భంగా ఉత్తమ్ చక్మా నాయకత్వంలోని ప్రతినిధివర్గం అందించిన వినతిపత్రాన్ని కూడా మంత్రి స్వీకరించారు.
PIB Headquarters
ఏక్ భారత్ శ్రేష్ఠ భారత్ – భిన్నత్వంలో ఏకత్వం , ఓ వేడుక- యువజన సేవల డైరెక్టర్ అబ్దుల్ అజీమ్
హైదరాబాద్ ఓ మినీ భారత్- ఎస్. వెంకటేశ్వర్, డిజి, పిఐబి
"ఏక్ భారత్ శ్రేష్ఠ భారత్" మన దేశ భిన్నత్వంలో ఏకత్వం ఓ పండుగలా జరుపుకోవడమే అని తెలంగాణ రాష్ట్ర యూత్ సర్వీసెస్ డైరెక్టర్ శ్రీ మొహమ్మద్ అబ్దుల్ అజీమ్ అన్నారు.నెహ్రూ యువ కేంద్ర సంగథన్, తెలంగాణ ఆధ్వర్యంలో ఇంటర్ స్టేట్ యూత్ ఎక్స్ఛేంజ్ కార్యక్రమంలో ఆయన ముఖ్య అతిథిగా పాల్గొన్నారు.
ఏక్ భారత్ శ్రేష్ఠ భారత్, వివిధ రాష్ట్రాల సంస్కృతి, సంప్రదాయాలు, అభ్యాసాల పరిజ్ఞానం పరస్పరం పంచుకోవడం వల్లన రాష్ట్రాల మధ్య మెరుగైన అవగాహన మరియు బంధానికి దారితీస్తుందని, తద్వారా భారతదేశం యొక్క ఐక్యత మరియు సమగ్రతను బలపరుస్తుందని శ్రీ నజీమ్ అన్నారు.
పిఐబి డైరెక్టర్ జనరల్ శ్రీ ఎస్.వెంకటేశ్వర్ మాట్లాడుతూ హైదరాబాద్ ఓ మినీ భారత్ అని , ఇక్కడ వివిధ సంస్కృతులు, విభిన్న ఆహార అలవాట్లు ఉన్నాయన్నారు. సంస్కృతి, పర్యాటక రంగం, భాష, విద్య మరియు పౌరులు సాంస్కృతిక వైవిధ్యాన్ని అలవర్చుకొనే వార్షిక కార్యక్రమాలలో వివిధ రాష్ట్రాలు మరియు జిల్లాలను అనుసంధానించడానికి ఈ కార్యక్రమం చాలా ఉపయోగకరంగా ఉంటుందని ఆయన అన్నారు.. సమాచార మరియు ప్రసార మంత్రిత్వ శాఖ ఏక్ భారత్ శ్రేష్ఠ భారత్ ద్వారా జాతీయ సమైక్యతను ప్రోత్సహించడానికి వివిధ కార్యకలాపాలు నిర్వహిస్తున్నామని తెలిపారు.
ఇంటర్ స్టేట్ యూత్ ఎక్స్ఛేంజ్ కార్యక్రమానికై తెలంగాణ మరియు హర్యానా రాష్ట్రాలు జతచేయబడ్డాయి, ఈ కార్యక్రమం జనవరి 9 న ప్రారంభమై జనవరి 23, 2020 వరకు కొనసాగుతుంది.
(Visitor Counter : 97
జల శక్తి మంత్రిత్వ శాఖ
నీటి వనరుల గణన
జలశక్తి మంత్రిత్వ శాఖ ఆరవ మైనర్ ఇరిగేషన్ సెన్సస్ తో కలిసి కేంద్ర ప్రాయోజిత పథకం - “ఇరిగేషన్ సెన్సస్” కింద నీటి వనరుల మొదటి గణనను ప్రారంభించింది. నీటి వనరుల గణన లక్ష్యం ఏమిటంటే, నీటి గణనలో వాటి పరిమాణం, పరిస్థితి, ఆక్రమణల స్థితి, ఉపయోగం, నిల్వ సామర్థ్యం మొదలైన వాటితో సహా సబ్జెక్ట్లోని అన్ని ముఖ్యమైన అంశాలపై సమాచారాన్ని సేకరించడం ద్వారా అన్ని నీటి వనరుల కోసం జాతీయ డేటాబేస్ను అభివృద్ధి చేయడం. దేశంలో మొత్తం 24,24,540 నీటి వనరులు నమోదయ్యాయి, వీటిలో 23,55,055 నీటి వనరులు గ్రామీణ ప్రాంతాల్లో మరియు 69,485 నీటి వనరులు పట్టణ ప్రాంతాల్లో ఉన్నాయి. నీటి వనరుల మొదటి గణన నుండి అందుబాటులో ఉన్న గ్రామీణ మరియు పట్టణ ప్రాంతంలోని నీటి వనరుల సంఖ్యపై రాష్ట్రాల వారీ సమాచారం అనుబంధంలో ఇవ్వబడింది.
పట్టణ ప్రాంతాలలో నీటి వనరుల తక్కువ నిష్పత్తి చాలా స్పష్టంగా ఉంది. ఎందుకంటే పట్టణ ప్రాంతాలు విస్తరణలు మరియు మౌలిక సదుపాయాల అభివృద్ధికి లోనయ్యాయి, ఇది నీటి వనరుల క్షీణతకు కారణం కావచ్చు. నీరు రాష్ట్ర అంశంగా ఉండటం, నీటి వనరుల పెంపుదల, పరిరక్షణ మరియు సమర్ధవంతమైన నిర్వహణ కోసం చర్యలు ప్రధానంగా ఆయా రాష్ట్ర ప్రభుత్వాలచే చేపట్టబడతాయి. రాష్ట్ర ప్రభుత్వాల ప్రయత్నాలకు అనుబంధంగా, కేంద్ర ప్రభుత్వం వారికి వివిధ పథకాలు మరియు కార్యక్రమాల ద్వారా సాంకేతిక మరియు ఆర్థిక సహాయాన్ని అందిస్తుంది.
నీటిపారుదల లేదా ఇతర ప్రయోజనాల కోసం  నీటిని నిల్వ చేయడానికి ఉపయోగించే కొన్ని లేదా రాతి పని లేకుండా అన్ని వైపులా సరిహద్దులుగా ఉన్న అన్ని సహజ లేదా మానవ నిర్మిత యూనిట్లు నీరుగా పరిగణించబడ్డాయి. గణన ప్రారంభించిన సమయంలో రాష్ట్రాలు/కేంద్రపాలిత ప్రాంతాలు అందించిన మాస్టర్ డేటా ప్రకారం గ్రామీణ మరియు పట్టణ ప్రాంతాల్లో ఇటువంటి అన్ని నీటి వనరులను లెక్కించారు.
ఆరవ మైనర్ ఇరిగేషన్ సెన్సస్తో కలిసి మొదటి నీటి వనరుల గణన జరిగింది. సాధారణ అభ్యాసం ప్రకారం ఈ ప్రయోజనం కోసం ప్రతి రాష్ట్రం/యూటీలో గుర్తించబడిన నోడల్ విభాగం ద్వారా రాష్ట్ర/యూటీ ప్రభుత్వాలు జనాభా గణనను నిర్వహించాయి. గ్రామ స్థాయి కార్మికులు లేదా గ్రామ అకౌంటెంట్లు లేదా లేఖపాల్లు లేదా పట్వారీలు లేదా రాష్ట్ర/యూటీ ప్రభుత్వంచే నియమించబడిన ఇతర అధికారి అయిన ఎన్యుమరేటర్లు డేటా సేకరణ ప్రాథమిక పనిని చేపట్టారు. ఫీల్డ్ వర్క్ మొత్తం నాణ్యతను బ్లాక్/జిల్లా స్థాయి/రాష్ట్ర స్థాయి అధికారులు పర్యవేక్షించారు.
ఈ రోజు లోక్సభలో లిఖితపూర్వక సమాధానంలో జలశక్తి శాఖ సహాయ మంత్రి శ్రీ బిశ్వేశ్వర్ తుడు ఈ సమాచారాన్ని అందించారు.
ప్రధాన మంత్రి కార్యాలయం
శ్రీ లాల్ జీ టండన్ కన్నుమూత పట్ల సంతాపం తెలిపిన ప్రధాన మంత్రి
ఈ రోజు న మధ్య ప్రదేశ్ గవర్నర్ శ్రీ లాల్ జీ టండన్ మరణం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
రాజ్యాంగ సంబంధ వ్యవహారాల లో శ్రీ టండన్ కు చక్కని ఎరుక ఉండేది అని ఒక ట్వీట్ లో శ్రీ నరేంద్ర మోదీ అభివర్ణించారు.
‘‘శ్రీ లాల్ జీ టండన్ ను సమాజాని కి సేవ చేయడం లో ఆయన యొక్క అవిశ్రాంత ప్రయాసల కు గాను స్మరించుకోవడం జరుగుతుంది. ఆయన ఒక కుశల పరిపాలకుని గా తనదైన ముద్ర ను వేశారు. ఎల్లవేళ ల ప్రజా సంక్షేమాని కే ఆయన పెద్ద పీట ను వేశారు. ఆయన కన్నుమూత తో నేను క్షోభ కు గురి అయ్యాను’’ అని ప్రధాన మంత్రి ఒక సందేశం లో పేర్కొన్నారు.
పూర్వ ప్రధాని దివంగత శ్రీ అటల్ బిహారి వాజ్ పేయీ తో శ్రీ టండన్ కు గల సుదీర్ఘ అనుబంధాన్ని కూడా ప్రధాన మంత్రి జ్ఞప్తి కి తెచ్చుకొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 టీకాల తాజా సమాచారం
12 ఏళ్లు దాటిన బాలబాలికలకు ఈ నెల 16 నుంచి కొవిడ్-19 టీకాలు ఇవ్వాలని కేంద్ర ప్రభుత్వ నిర్ణయం
60 దాటినవారికి తీవ్ర అనారోగ్య నిబంధన రద్దు; 60 ఏళ్లు పైబడిన వారంతా ఈ నెల 16 నుంచి 'ముందు జాగ్రత్త టీకా'కు అర్హులు
కొవిడ్-19 టీకాల పరిధిని, తాజాగా, 12 ఏళ్లు దాటినవాళ్లకు కూడా కేంద్ర ప్రభుత్వం విస్తరించింది. 12-14 ఏళ్ల వయస్సున్న బాలబాలికలందరికీ  ఈ నెల 16 నుంచి కొవిడ్-19 టీకా డోసులు ఇవ్వనున్నారు. శాస్త్రీయ సంస్థలతో చర్చించిన తర్వాత కేంద్ర ప్రభుత్వం ఈ నిర్ణయం తీసుకుంది. హైదరాబాద్కు చెందిన బయోలాజికల్ ఇ. లిమిటెడ్ సంస్థ తయారు చేసిన కొవిడ్ వ్యాక్సిన్ 'కార్బెవాక్స్' తొలి డోసుగా ఇస్తారు.
14 ఏళ్ల వయస్సు దాటిన జనాభా మొత్తానికి ఇప్పటికే కొవిడ్-19 టీకా డోసులు ఇస్తున్నారు.
60 దాటినవారికి తీవ్ర అనారోగ్యాలుంటేనే ముందు జాగ్రత్త డోసు ఇవ్వాలన్న నిబంధనను కూడా కేంద్ర ప్రభుత్వం రద్దు చేసింది. 60 ఏళ్లు పైబడిన వారంతా, ఈ నెల 16 నుంచి, ఎలాంటి నిబంధనలు లేకుండా 'ముందు జాగ్రత్త టీకా'కు అర్హులు.
నీతి ఆయోగ్
స్వీడన్ ఇండియా నోబెల్ మెమోరియల్ వారోత్సవాల్లో భాగంగా 'విద్యార్థుల సృజనను వెలికితీయడానికి' విద్యార్థులను ప్రోత్సహిస్తున్న షీ స్టెమ్ 2022
స్వీడన్ ఇండియా నోబెల్ మెమోరియల్ వీక్లో భాగంగా, సైన్స్, టెక్నాలజీ, ఇంజినీరింగ్, గణితం,సుస్థిరత రంగాలలో మహిళలు జరుపుకునే వార్షిక కార్యక్రమం షీ స్టెమ్, వరుసగా మూడవ సంవత్సరం విజయవంతంగా నిర్వహించారు. అటల్ ఇన్నోవేషన్ మిషన్, నీతి ఆయోగ్, భారత ప్రభుత్వం, జర్మన్ సెంటర్ ఆఫ్ ఇన్నోవేషన్ అండ్ రీసెర్చ్  భాగస్వామ్యంతో భారతదేశంలోని స్వీడన్ రాయబార కార్యాలయం ఈ వార్షిక కార్యక్రమాన్ని నిర్వహిస్తుంది.
భారతదేశంలో స్వీడన్ రాయబారి జాన్ థెస్లెఫ్ వీడియో సందేశం ద్వారా విద్యార్థులను ఉద్దేశించి ప్రసంగించారు. “షీ స్టెమ్ సంప్రదాయాన్ని కొనసాగించడం చాలా సంతోషకరమని అన్నారు. ఇది స్వీడన్-ఇండియా నోబెల్ స్మారక వారపు ప్రధాన కార్యక్రమంగా జరుగుతోందని తెలిపారు.
నీతి ఆయోగ్లోని అటల్ ఇన్నోవేషన్ మిషన్ డైరెక్టర్ డాక్టర్ చింతన్ వైష్ణవ్ మాట్లాడుతూ, నేడు, స్టెమ్ లో మహిళల ప్రమేయంతో ముఖ చిత్రమే మారుతోందని అన్నారు. దీనిలో పాల్గొనే మహిళల సంఖ్య పెరిగిందని చెప్పారు. ఏటిఎల్ మారథాన్ 2021లో మహిళల భాగస్వామ్యం 49% పెరిగిందని అన్నారు.
షీ స్టెమ్ 2022 న్యూ ఢిల్లీలోని దర్బారీ లాల్ డిఏవి మోడల్ స్కూల్లోని విద్యార్థుల సంగీత ప్రదర్శనతో ప్రారంభమైంది, షీ స్టెమ్ 2022కి ఈ పాఠశాల ఆతిధ్యమిస్తోంది. ఆ తర్వాత ,స్టెమ్ వ్యాపార రంగాల్లోని మహిళలతో చర్చలు జరిగాయి, కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ డైరెక్టర్ - సెంట్రల్ ఫుడ్ టెక్నలాజికల్ రీసెర్చ్ , సైన్స్ అండ్ టెక్నాలజీ మంత్రిత్వ శాఖ డైరెక్టర్ డా. శ్రీదేవి అన్నపూర్ణ సింగ్, ఈ చర్చల్లో పాల్గొన్నారు. డాక్టర్ శ్రీదేవి పోషకాహార లోపం ఉన్న పిల్లలకు సప్లిమెంటరీ ఫుడ్స్ అభివృద్ధి చేయడంలో, పిల్లలపై ప్రోటీన్ అధికంగా ఉండే ఆహారం ప్రభావాన్ని అధ్యయనం చేయడంలో విస్తృతమైన కృషి చేశారు. స్థిరమైన భవిష్యత్తు కోసం సమస్య పరిష్కారానికి స్టెమ్ రంగాలలో మహిళలు తమ ప్రత్యేక దృక్పథాలను తీసుకురావాల్సిన అవసరం గురించి ఆమె చెప్పారు.
ఈ సదస్సులో భారత్ లో స్వీడన్కు చెందిన ఇన్వెస్ట్ కమీషనర్ సిసిలియా ఆస్కార్సన్, ఎడ్-టేక్ కంపెనీ ప్రెప్ బైట్స్ సీఈఓ మమతా కుమారి, న్యూరోబయాలజిస్ట్ డాక్టర్ వసుధారాణి దేవనాథన్, ఇండియన్ ఇన్స్టిట్యూట్ ఆఫ్ సైన్స్ ఎడ్యుకేషన్ రీసెర్చ్ లో బయాలజీ ప్రొఫెసర్ రూపాలీ మెహ్రా, కంటెంట్ పీపుల్ ఏబి వ్యవస్థాపకులు పాల్గొన్నారు.
న్యూ ఢిల్లీలోని స్వీడన్ రాయబార కార్యాలయం సైన్స్ & ఇన్నోవేషన్ హెడ్ డాక్టర్ పెర్-ఆర్నే విక్స్ట్రోమ్ మాట్లాడుతూ, మహిళలు, బాలికలు తమ ప్రతిభను, వారి జ్ఞానం, వారి సామర్థ్యాలను సైన్స్ అండ్ టెక్నాలజీకి పురుషులు, అబ్బాయిలతో సమానంగా అందించినప్పుడు, సమాజాలు అభివృద్ధి చెందుతాయని, ఆవిష్కరణ సామర్థ్యం వాస్తవానికి పెరుగుతుందని అన్నారు.